|  |  |
| --- | --- |
| F  |  |
| **Módszertani segédlet****az****Jegybanki felmérés a devizapiac és a származékos ügyletek piacának aktivitásáról (elszámolási adatok)** |
|  |  |  |

**Tartalomjegyzék**

[Bevezetés 2](#_Toc170990759)

[A jelentéstétel határideje 3](#_Toc170990760)

[1 Szerződő felek szerinti bontás 4](#_Toc170990761)

[1.1 Jelentő dealerek 4](#_Toc170990762)

[2 A devizaelszámolási adatok meghatározása 5](#_Toc170990763)

[2.1 A jelentéstétel alapja 5](#_Toc170990764)

[2.2 Sikertelen kereskedések 7](#_Toc170990765)

[3 Instrumentumok 8](#_Toc170990766)

[4 Adatszolgáltatás az ügyletlábról és a pénznemről 8](#_Toc170990767)

[5 Pénznemek (devizák) szerinti bontás 9](#_Toc170990768)

[6 Speciális kereskedési kapcsolatok 9](#_Toc170990769)

[6.1 Back-to-back ügyletek 9](#_Toc170990770)

[6.2 Tömörítéses ügyletek 10](#_Toc170990771)

[6.3 Novált kereskedések 10](#_Toc170990772)

[6.4 Deviza prime brókeri szolgáltatás 10](#_Toc170990773)

[6.5 CLS in/out csereügyletek elszámolása 10](#_Toc170990774)

[6.6 Külső elszámolási módszer alá eső ügyletek 11](#_Toc170990775)

[6.7 Belső elszámolási módszer alá eső ügyletek 11](#_Toc170990776)

[6.8 Többszörös kétirányú kereskedést tartalmazó ügyletek 11](#_Toc170990777)

[Jelentéstételi sablon 13](#_Toc170990778)

[1. táblázat Devizaelszámolás áprilisban 13](#_Toc170990779)

[2. táblázat: Sikertelen kereskedések áprilisban 16](#_Toc170990780)

**Bevezetés**

A deviza- és a tőzsdén kívüli (OTC) származékos piacok 14. háromévenkénti jegybanki felmérésére 2025-ben kerül sor.[[1]](#footnote-1) A Háromévenkénti felmérést a BIS (Nemzetközi Fizetések Bankja) koordinálja a Piaci Bizottság és a Globális Pénzügyi Rendszer Bizottság égisze alatt, és a G20-ak által jóváhagyott Data Gaps Initiative (Adathiány-kezelési kezdeményezés) támogatja.

Ezek az iránymutatások a Devizaelszámolási felmérésre vonatkoznak, és a Globális Devizabizottsággal (GFXC), a Fizetési és piaci infrastruktúrákkal kapcsolatos témákért felelős bizottsággal (CPMI), a nemzeti devizabizottságokkal és a jegybankokkal együttműködésben készültek.

A 2025-ös felmérésre vonatkozó iránymutatások két fő szempontból különböznek a 2019-es és 2022-es iránymutatásoktól:

* A felmérés jelentéstevői nagy kereskedelmi és befektetési bankok, valamint értékpapír-kereskedők (a továbbiakban: „Jelentő dealerek”). A devizaelszámolásra vonatkozó adatoknak, amelyeket *globáliscsoport*-alapon kell jelenteni, az összes olyan szállításos kétirányú ügylet értékét tartalmazniuk kell, amelyet a Jelentő dealerhez tartozó, nagy ügyfelekkel aktív üzleti tevékenységet folytató jogi személyek elszámolnak. Közéjük tartoznak a többségi tulajdonban álló leányvállalatok és a fióktelepek itthon és külföldön egyaránt. A devizaelszámolásra vonatkozó adatok globáliscsoport-alapú adatszolgáltatása eltér a forgalmi adatok értékesítésiüzletág-alapú gyűjtésétől.
* Az áprilisban el nem számolt áprilisi ügyletek várható jövőbeni elszámolásaira vonatkozó adatok *nem* szerepelhetnek a Felmérésben. A korábbi felmérések ezeket az adatokat a „legnagyobb gondosság elve” alapján tartalmazták.

A Jelentő dealernek a sablonban kért összes adatot szolgáltatnia kell. Ha a Jelentő dealer ezen adatok közlését akadályozó technikai nehézségekkel szembesül, a joghatósága alá tartozó jegybank dönt arról, hogy ad-e mentességet egyes tételek bejelentése alól technikai kapacitása miatt. A BIS szoros együttműködésben dolgozik majd a jegybankokkal, hogy globálisan egységes iránymutatást adjon a mentesség megadásának mikéntjére vonatkozóan, ha erre szükség lesz.

# **A jelentéstétel határideje**

A nemzeti központi bankoknak szolgáltatandó adatok határideje **2025. május 16.** Minden jelentéstevő jegybank vagy monetáris hatóság összesíti a saját joghatósága alá tartozó Jelentő dealerektől származó adatokat, és az összesített adatokat továbbítja a BIS-nek. A jelentéstevő hatóságoknak duplikált jelentéstétel miatti kiigazítás nélkül kell összesíteniük a jelentő dealerek adatait.[[2]](#footnote-2)

## 1 **Szerződő felek szerinti bontás**

A Jelentő dealereknek meg kell adniuk a szerződések szerződő felenkénti bontását az alábbiak szerint: Jelentő dealerek, egyéb pénzügyi intézmények és nem pénzügyi ügyfelek (a meghatározásokat lásd az 1. táblázatban).

A szerződő felek kategóriái és meghatározások

|  |  |
| --- | --- |
| Jelentő dealerek | A Devizaelszámolási felmérésben részt vevő pénzügyi intézmények. Ezek főként nagy kereskedelmi és befektetési bankok és értékpapír-forgalmazók, amelyek (i) az inter-dealer piacok résztvevői és/vagy (ii) nagy ügyfelekkel, például nagyvállalatokkal, kormányokkal és nem jelentéstevő pénzügyi intézményekkel állnak aktív üzleti kapcsolatban; más szóval, a Jelentő dealerek olyan intézmények, amelyek aktívan vásárolnak és adnak el devizát saját számlájukra és/vagy az ügyfelek igényeinek kielégítésére. |
| Egyéb pénzügyi intézmények | Azok a pénzügyi intézmények, amelyek a Devizaelszámolási felmérésben nem minősülnek „Jelentő dealerek”-nek. Ezeket rendszerint végfelhasználóknak tekintik a devizapiacon. Közéjük főleg az összes többi pénzügyi intézmény tartozik, például a nem jelentéstevő kereskedelmi bankok, befektetési bankok és értékpapír-forgalmazók, valamint befektetési alapok, nyugdíjalapok, fedezeti alapok, devizaalapok, pénzpiaci alapok, lakástakarékok, lízingtársaságok, biztosítók, vállalatok pénzügyi leányvállalatai, egyéb vagyonkezelők és jegybankok. |
| Nem pénzügyi ügyfelek | A „Jelentő dealerek” és az „egyéb pénzügyi intézmények” címszó alatt felsoroltaktól különböző bármely szerződő fél, azaz főként nem pénzügyi végfelhasználók, például vállalatok és nem pénzügyi kormányzati szervek. Ide tartozhatnak azok a magánszemélyek is, akik befektetési célból közvetlenül bonyolítanak le ügyletet a Jelentő dealerekkel. |
| 1. Táblázat |

### 1.1 **Jelentő dealerek**

A Devizaelszámolási felméréshez az adatokat globáliscsoport-alapon kell jelenteni; azoknak tartalmazniuk kell az összes olyan szállításos kétirányú ügylet értékét, amelyet a Jelentő dealer részét képező, nagy ügyfelekkel aktív üzleti tevékenységet folytató jogi személyek teljesítenek (lásd 2.1. szakaszt).

A felmérés jelentéstevői közé nagy kereskedelmi és befektetési bankok, valamint értékpapír-kereskedők (együttesen: Jelentő dealerek) tartoznak. A nemzeti hatóságok határozzák meg az adatszolgáltató Jelentő dealerek listáját. A lista célja, hogy lehetővé tegye a szerződő felek helyes besorolását annak érdekében, hogy a devizaelszámolás (duplikált jelentéstételből eredő) duplikált számbavétele a globális aggregátumokban kiigazítható legyen.

A Jelentő dealerek listáján a jelentéstevő országban székhellyel rendelkező globális csoportok szerepelnek. A lista tartalmazza a (1) székhelyüket és (2) kapcsolt feleiket is. E felmérés alkalmazásában a kapcsolt fél többségi tulajdonban álló, devizaelszámolás szempontjából releváns hazai és külföldi leányvállalat és fióktelep.

## 2 **A devizaelszámolási adatok meghatározása**

A Devizaelszámolási felmérés azoknak a szállításos kétirányú ügyleteknek az értékét méri, amelyeknél az értéknapja (az elszámolása) a jelentéstételi időszakon belül (2025. április) volt. Ez nem a devizaforgalom értéke (pl. a jelentéstételi időszakban kötött új ügyletek bruttó értéke).

Az adatokat egy hónapon keresztül gyűjtik, hogy az elszámolási tevékenység rövid távú változásainak valószínűsége csökkenjen. Az összegyűjtött adatoknak tükrözniük kell a 2025. áprilisi naptári hónapban elszámolt összes tranzakciót.

### 2.1 A jelentéstétel alapja

Az devizaelszámolás adatait globáliscsoport-alapon kell jelenteni; azoknak tartalmazniuk kell az összes olyan szállításos kétirányú ügylet értékét, amelyet a Jelentő dealerek részét képező, nagy ügyfelekkel aktív üzleti tevékenységet folytató jogi személyek számolnak el. Ezek közé a többségi tulajdonban álló leányvállalatokat és fióktelepeket kell sorolni.

A Jelentő dealer által globálisan elszámolt összes ügyletet rögzíteni kell, függetlenül attól, hogy az ügyletet melyik joghatóságban hajtották végre, beleértve (pl. a nem konszolidált alapon jelentett) csoporton belüli ügyletek elszámolását is, ha mindkét szerződő fél ugyanahhoz a bankcsoporthoz tartozik. Az adatszolgáltatásban szereplő jogi személyeknek nem kell a „fizetés fizetés ellenében” (angol rövidítéssel: PvP-) rendszer közvetlen vagy közvetett tagjainak lenniük.

Megjegyzendő, hogy a jelentéstétel alapja eltér a forgalomról készült felmérésekben alkalmazott megközelítéstől, ahol az adatokat értékesítésiüzletág-alapon gyűjtik (azaz az ügyletet lebonyolító értékesítési üzletág helye alapján). A jegybankoknak a Jelentő dealerek adatait a duplikált elszámolás miatti kiigazítások nélkül kell összesíteniük, és nemzeti aggregátumokat kell szolgáltatniuk a BIS-nek.

Példák a jelentéstételi időszakban lebonyolított ügyletekre:

* 1. példa: A jelentéstételi időszakot (2025. áprilist) megelőző hónapban egy Jelentő dealer 15 millió USD értékben azonnali devizaügyletet hajt végre egy ugyanazon bankcsoporthoz tartozó gazdálkodó szervezettel. Az értéknap (elszámolás) két munkanappal későbbi (T+2), a jelentéstételi időszakon belüli nap. Ez a kereskedés szerepelne a felmérésben (pl. összesen 15 millió USD elszámolt érték), mivel az elszámolás a jelentéstételi időszakon belüli napra esik.
* 2. példa: A jelentéstételi időszak során egy Jelentő dealer egy egyhónapos (1 H) határidős devizaügyletet köt egy olyan gazdasági szervezettel, amely nem ugyanannak a bankcsoportnak a tagja. Az érintett azonnali ügylet értéknapja két munkanappal későbbi, és ugyancsak a jelentéstételi időszakba esik. Az ügylet szállítási napja (elszámolása) a jelentéstételi időszakot követő hónapban van. Ez nem jelenne meg az adatszolgáltatásban, mivel az elszámolásra a jelentéstételi időszakon kívül kerül sor.
* 3. példa: A jelentéstételi időszakban egy Jelentő dealer 3 hónapos devizacsere-ügyletet hajt végre egy olyan gazdasági szervezettel, amely nem ugyanannak a bankcsoportnak a tagja. A rövid láb esedékessége (elszámolása) ugyancsak a jelentéstételi időszakban van. A hosszú láb szállítási napja (elszámolása) a jelentéstételi időszakot követő három hónap. Csak az első lábat kell jelenteni, amelynek az elszámolása a jelentéstételi időszakon belül történt.
* 4. példa: A jelentéstételi időszak alatt egy Jelentő dealer 5 millió USD értékű tom/next devizacsere-ügyletet hajt végre egy olyan gazdasági szervezettel, amely ugyanannak a bankcsoportnak a tagja. A rövid láb esedékessége (elszámolása) egy munkanappal későbbi, a hosszú lábé az azt követő munkanap. Az ügylet mindkét lába a jelentéstételi időszakon belüli, így mindkét lábat jelenteni kell (pl. összesen 10 millió USD elszámolt érték).
* 5. példa: A jelentéstételi időszak alatt egy Jelentő dealer 10 millió USD értékű egynapos devizacsere-ügyletet hajt végre egy olyan gazdasági szervezettel, amely nem ugyanannak a bankcsoportnak a tagja. A rövid láb elszámolása ugyanazon a napon történik egy megfelelő PvP-rendszeren kívül. A hosszú láb elszámolására egy megfelelő PvP-rendszerben a következő munkanapon kerül sor, amely munkanap is a jelentéstételi időszakon belül van. Ezért a tranzakció mindkét lábát külön jelentenék a Jelentéstételi Sablon megfelelő szakaszaiban (azaz az elszámolt 10 millió USD érték mindegyik szakaszban).

### 2.2 **Sikertelen kereskedések**

Az áprilisban elszámolt ügyletek tényleges elszámolásait kell jelenteni. Azokat a kereskedéseket azonban, amelyek elszámolásának eredeti dátuma 2025 áprilisában volt, de amelyeket nem sikerült kiegyenlíteni, külön kell jelenteni (lásd a jelentéstételi sablon 2. táblázatát). Kizárólag a jelentéstételi időszak végén még nyitott kötésállományokat kell idesorolni.

## 3 **Instrumentumok**

Az Elszámolási felmérés kétirányú fizetést magukban foglaló ügyletekre terjed ki (pl. azonnali devizaügyletekre, devizacsere-ügyletekre, határidős deviza- és keresztdevizacsere-ügyletekre, illetve devizaopciókra, amelyeket nem készpénzben egyenlítenek ki). Az egyetlen fizetési tranzakciót képező fizetéseket vagy instrumentumokat (pl. NDF-eket és opciós prémiumokat) nem kell jelenteni. Nem kötelező az elszámolást instrumentumok szerinti bontásban szerepeltetni a felmérésben.

A deviza nemesfém- (pl. arany- vagy ezüst-) tranzakciókat ki kell zárni a jelentésből.

## 4 **Adatszolgáltatás az ügyletlábról és a pénznemről**

Az ügyletnek kizárólag a fizetés- (szállítás-)lábát kell jelenteni.

Az összegeket millió dollár (USD) egyenértékben kell megadni. Az USD közvetlen cseréjét magában foglaló tranzakcióknál USD-ban kifejezett összeget kell használni. Azokat a tranzakciókat, amelyek két, az USD-től eltérő deviza közvetlen cseréjét foglalják magukban, USD-ben kell kiszámítani és nyilvántartásba venni a tranzakció fizetés- (szállítás-)lábának alkalmazásával. Az USD-től eltérő pénznemben megadott összegeket az elszámolás napján érvényes árfolyamok használatával kell USD-re átszámítani. Ha azonban ez nem kivitelezhető vagy nem lehetséges, az adatokat az átlagos vagy az időszak végi devizaátváltási árfolyamok alkalmazásával lehet jelenteni.

Az USA-dollártól eltérő pénznemekben kötött ügyletek átváltásához, továbbá, ha az ügylet napján érvényes árfolyamtól eltérő árfolyamot használnak, a pénznemek USD-árfolyamának elsőbbségi sorrendje a következő: EUR, JPY, GBP, CHF, CAD, AUD, SEK, AED, ARS, BGN, BHD, BRL, CLP, CNY, COP, CZK, DKK, HKD, HUF, IDR, ILS, INR, KRW, MXN, MYR, NOK, NZD, PEN, PHP, PLN, RON, RUB, SAR, SGD, THB, TRY, TWD és ZAR.

Ha az ügyletet olyan pénznemben kötötték meg, amely nem szerepel az itt felsoroltak között, kérjük, hogy azt az Önöknek leginkább megfelelő pénznemet alkalmazva konvertálják USD-re, megőrizve az egységességet az említett pénznemeket érintő összes kereskedésben. Az alábbiakban bemutatunk néhány példát a jelentéstételi időszakban végrehajtott ilyen tranzakciókra:

* 6. példa: Egy Jelentő dealer a jelentéstételi időszakban (2025. április) USD/EUR [vétel/eladás] azonnali ügyletet egyenlít ki. A Jelentő dealer USD-t vásárol (kap) és EUR-t fizet (szállít). A Jelentő dealernek az euróban történő fizetést (szállítást) kell jelentenie, a tranzakció összege USD-megfelelőjének felhasználásával.
* 7. példa: Egy Jelentő dealer a jelentéstételi időszakban egy GBP/EUR [vétel/eladás] azonnali ügyletet számol el. A Jelentő dealer GBP-t vásárol (kap) és EUR-t fizet (szállít). A Jelentő dealernek az átváltáshoz az EUR/USD-árfolyamot alkalmazva kell jelentenie az EUR-ban történt fizetést (szállítást).

## 5 **Pénznemek (devizák) szerinti bontás**

A Jelentéstételi Sablon bontásban ismerteti azokat az elszámolt összegeket, amelyek „of which” (o/w) CLS-képes devizapárok. Az összes deviza teljes összegét is meg kell adni (lásd a 2. táblázatot).

|  |  |
| --- | --- |
| Összes deviza | Minden ügyletet, függetlenül a devizapártól, kiegyenlítettek áprilisban. |
| o/w CLS-képes devizapár | Az „o/w CLS-képes devizapár” státushoz az ügylet mindkét lábának CLS-képes devizában kell lennie. Például egy USD/EUR-ügylet szerepelne az „o/w CLS-képes devizapár” oszlopban, míg az USD/CNY-ügylet nem.A CLS-képes devizák a következők: ausztrál dollár (AUD), kanadai dollár (CAD), dán korona (DKK), euró (EUR), hongkongi dollár (HKD), magyar forint (HUF), izraeli új sékel (ILS), japán jen (JPY), mexikói peso (MXN), új-zélandi dollár (NZD), norvég korona (NOK), szingapúri dollár (SGD), dél-afrikai rand (ZAR), dél-koreai won (KRW), svéd korona (SEK), svájci frank (CHF), font sterling (GBP), amerikai dollár (USD). |
| 2. Táblázat |

## 6 **Speciális kereskedési kapcsolatok**

### 6.1 **Back-to-back ügyletek**

A back-to-back ügyletek olyan összekapcsolt ügyletek, ahol a második ügyletre vonatkozó jogok, kötelességek és fizetési kötelezettségek pontosan megegyeznek az eredeti ügyletre vagy ügyletsorra vonatkozó jogokkal, kötelességekkel és fizetési kötelezettségekkel. A back-to-back ügylet kapcsolódhat (i) egyetlen eredeti ügylethez kockázatátruházási céllal, vagy (ii) olyan ügyletsorhoz, amelyekkel rendszeresen, ütemezett időközönként nagy mennyiségben ruháznak át kockázatot (pl. automatikus kockázatátruházás (ART)).

A back-to-back ügyletek nem szerepelhetnek az Elszámolási felmérésben, kivéve, ha azokban feltételként szerepel a fizikai készpénzes elszámolás/kétoldalú készpénzcsere.

* 8. példa: Az „A” csoporttag gazdálkodó szervezet „back-to-back” kereskedést hajtott végre a „B” csoporttag gazdálkodó szervezettel, hogy „B” gazdálkodó szervezet kezelje a kockázatot. Az értéknapon A és B gazdálkodó szervezet közötti belső elszámolású készpénzcserére került sor. Ha az elszámolás a jelentéstételi időszakon belül történik, akkor ezt a kereskedést a Jelentéstételi Sablon D szakaszában kell jelenteni.

Szerepeltetni kell az eredeti kereskedést vagy kereskedéssort, amely(ek) a back-to-back kereskedés(ek)hez vezetett(/vezettek).

### 6.2 **Portfolió kompresszió**

A portfólió kompressziós eljárás a kereskedés utáni kockázatkezelési eszköz, amelynek segítségével a szerződő felek csökkenthetik a nyitott kötésállományuk méretét anélkül, hogy alapvetően megváltoztatnák piaci pozícióikat. A kompresszió a többszörösen beszámító ügyleteket kevesebb kereskedéssel helyettesíti.

Csak a kompresszió után megmaradó ügyleteket kell jelenteni, azaz kizárólag azokat az ügyleteket, amelyeket a jelentéstételi időszakban ténylegesen elszámoltak; azokat nem kell jelenteni, amelyeket az elszámolás megtörténte előtt töröltek vagy kompresszáltak.

### 6.3 **Novált kereskedések**

Kereskedés noválásakor az ügylet egyik fele helyére harmadik személy lép.

Azokról az ügyletekről, amelyeket – az elszámolás megtörténtét megelőzően – az Jelentő dealerről külső harmadik személyre nováltak, nem kell adatot szolgáltatni. Például, ha a Jelentő dealer az elszámolás előtt kilépett egy ügyletből, az ügyletet nem kell jelenteni.

Ha egy Jelentő dealer az elszámolás előtt belépett egy kereskedésbe, az ügylet fizetési lábát (ha azt a jelentéstételi időszak alatt rendezték) jelenteni kell.

### 6.4 **Deviza prime brókeri szolgáltatás**

A deviza prime brókeri kapcsolatban az ügyfél kereskedését rendszerint „átadják” prime brókernek, aki a harmadik személy bank és az ügyfél között helyezkedik el, és így a kereskedés mindkét lábának szerződéses partnere lesz.

A prime brókerként eljáró jelentő dealereknek olyan mértékben kell jelenteniük a prime brókerügylet fizetési lábát, amilyen mértékben a devizaelszámolás megtörtént.

### 6.5 **CLS in/out csereügyletek elszámolása**

A CLS in/out csereügylet olyan csereügylet, amely kizárólag CLS-tagok között jön létre annak érdekében, hogy csökkentsék a befizetések (pay-ins) nagyságát a devizaügyletek CLS-en keresztüli elszámolása során. Ezeket a tranzakciókat kizárólag likviditáskezelési célból hajtják végre. A csereügylet két lábból áll, amelyeket ugyanazon az értéknapon számolnak el. Az első lábat a CLS-rendszerben, a másodikat a CLS-rendszeren kívül számolják el.

CLS in/out ügylet rögzítése az Elszámolási felmérésben:

* A csereügylet CLS-ben elszámolt lábát („in-leg”) a B szakasz – (2) – „Elszámolás az megfelelő PvP-rendszerekben” alatt kell rögzíteni.
* A csereügylet CLS-en kívül elszámolt lábát („out-leg”),
	+ ha a kereskedő a CLSNow résztvevője, és abban számolja el az „out-leg”-et, a B szakasz – (2) – „Elszámolás a megfelelő PvP-rendszerekben” alatt kell rögzíteni.
	+ kétoldalú nettósítással történő elszámolás esetén, a C szakasz – (3) – „Nettósításhoz kötött elszámolás” alatt kell rögzíteni.
	+ bruttó kétoldalú kiegyenlítés esetén az E szakasz 5(b) és 5(b) ii) pontja szerint kell nyilvántartásba venni – „nem PvP-s bruttó elszámolás: o/w kereskedési típus nem alkalmas a megfelelő PvP-rendszerben történő elszámolásra”.

### 6.6 **Külső elszámolási módszer alá eső ügyletek**

A sablon C szakasza a nettósítás előtti elszámolási értéket (bruttó értékben kifejezve) tartalmazza minden kétoldalúan kiegyenlített és kétoldalú nettósítás alá eső ügylet esetében. Ezt bruttó alapon kell rögzíteni a nettósítás megtörténte előtt.

Ebben a szakaszban az „o/w CLS-képes devizapár” olyan ügylet, amelyben a devizapár CLS-képes annak ellenére, hogy az ügylet elszámolása nem egy megfelelő PvP-rendszerben, hanem kétoldalú nettósítással történt.

A (3a) sor a (3) alatti o/w szakasz, ahol a (3) bekezdés szerinti ügyletek nettósítása utáni nettó fizetendő összeg jelenik meg. Ez a szám nem lehet negatív, és szigorúan a szállítandó (fizetendő) összeghez kapcsolódik. A számbavétel duplikációjának elkerülése érdekében a fennmaradó fizetendő összeget nem szabad a sablonban máshol szerepeltetni.

### 6.7 **Belső elszámolási módszer alá eső ügyletek**

A sablon D szakasza a csoporton belüli ügyletek elszámolását tartalmazza, ha az ügyletben részt vevő mindkét fél ugyanannak a bankcsoportnak a tagja.

A D szakasz azokat a külső szerződő felekkel folytatott ügyleteket is tartalmazza, ahol a Jelentő dealer közvetlen (belső) ellenőrzést gyakorol az elszámolás időpontjának meghatározása felett.

Ebben a szakaszban az „o/w CLS-képes devizapár” olyan ügyleteket jelent, amelyekben a devizapár CLS-képes, még akkor is, ha az ügyleteket nem egy megfelelő PvP-rendszerben, hanem belső elszámolással egyenlítették ki.

A PvP rendszereken keresztül lebonyolított belső elszámolások nem szerepelhetnek a D szakaszban, bár úgy tűnhet, hogy mindkét szakaszba beleillenek: minden (külső, leány- és fiókvállalatok közötti) PVP-n keresztüli elszámolást a B szakaszban kell feltüntetni.

### 6.8 **Többszörös kétirányú kereskedést tartalmazó ügyletek**

Az Elszámolási felmérés a 2025 áprilisában kiegyenlített ügyletek értékét méri. A jelentő dealereknek adatot kell szolgáltatniuk az adott hónap során rendezett ügylet minden egyes kereskedésének fizetési lábáról (pl. egy többszörös csereügylet rövid és hosszú fizetési lábáról is, feltéve, hogy mindkettőt 2025 áprilisában rendezik). Ez azt is jelenti, hogy ha 2025 áprilisában csak az egyik lábat számolják el, akkor csak azt a lábat kell rögzíteni jelentésben.

**Jelentéstételi sablon**

A jelentéstételi sablon egy Excel-munkafüzet. Az (alábbi) 1. és 2. sablontáblázatban meghatározott minden kategóriához a következőket szükséges megadni:

* Az 1. szakaszban meghatározott szerződőfél-kategória
* A devizák 5. szakaszban meghatározott bontása

## **1. táblázat Devizaelszámolás áprilisban**

|  |  |
| --- | --- |
| Tétel | Megnevezés |
| **A szakasz – Kiegyenlített bruttó pénzügyi kötelezettségek (A = B + C + D + E)** |
| 1) Az összes elszámolt bruttó pénzügyi kötelezettség | Minden bruttó összeg, amelyet a Jelentő dealer a jelentéstételi időszakban számol el.Ez az összeg adott műveletet (pl. fizetés fizetés ellenében (PvP), elszámolási módszerek alkalmazását) megelőző összeg. Megjegyzés: Az (1) bruttó értékének várhatóan egyenlőnek kell lennie a rákövetkező bruttó szakaszok összegével (1 = 2 + 3 + 4 +5). |
| **B szakasz – PvP típusú rendszerek** |
| 2) Elszámolás a megfelelő PvP-rendszerekben (bruttó) | Azok az összegek, amelyeket bruttó alapon számolnak el a megfelelő PvP-rendszerekben (pl. CLS-elszámolás). Az érték nettósítás előtti érték.Megjegyzés: A „megfelelő” PvP-rendszer az a PvP-rendszer, amelynek az Ön cége (mint a Jelentő dealer) közvetett vagy közvetlen tagja. |
| **C szakasz – Külső elszámolási módszerek** |
| 3) Nettósításhoz kötött elszámolás (bruttó) | Bruttó érték, amelyet legalább kétszeri fizetéssel kell kiegyenlíteni, és amelyet, ezt követően, külső kétoldalú nettósításnak vetnek alá, mielőtt nettósításra kerülne sor.Megjegyzés: Ez a kategória csak azokat a kereskedéseket tartalmazza, amelyekre külső kétoldalú nettósítás vonatkozik. A bruttó alapon elszámolt tranzakciókat a D vagy az E szakaszban kell jelenteni. |
| a) o/w nettó összeg (nettósítás utáni érték) | A (3) pont szerint jelentett, kétoldalúan nettósított szerződések értéke, amelyet nettósítás után kell elszámolni.Megjegyzés: Csak a teljes nettó fizetendő összeget kell megadni minden szerződő félre vonatkozóan. |
| **D szakasz – Belső elszámolási módszerek** |
| 4) Belső elszámolású bruttó összegek | Két, egymással megegyező fizetési kötelezettség, amelyeket belső elszámolással rendeznek. Megjegyzés: A belső elszámolással rendezett összegek (4) bruttó értékének várhatóan meg kell egyeznie a későbbi o/w szakaszok összegével (4 = 4a + 4b + 4c). |
| a) o/w bankfiókok közötti elszámolás (bruttó) | Ugyanazon jogi személy fióktelepei között átruházott fizetési kötelezettségek |
| b) o/w kapcsolt vállalkozások közötti elszámolás (bruttó) | A jelentő dealer két leányvállalata vagy kapcsolt vállalkozása között (azaz ugyanazon bankcsoporton belül) rendezett fizetési kötelezettségek. |
| c) o/w összegek, amelyeket olyan bankszámlákon egyenlítenek ki, ahol a jelentő dealer közvetlen ellenőrzést gyakorol a (bruttó) elszámolás időpontjának meghatározása felett | Olyan, nem kapcsolt vállalkozások vagy nem fióktársaságok közötti ügyletek, ahol a bankszámlákon történő elszámolásra teljes mértékben a jelentő dealer ellenőrzése szerinti időpontban kerül sor. Ezek olyan ügyletek egy külső szerződő féllel, ahol a jelentő dealer belső kockázatcsökkentő mechanizmusokat alkalmaz annak biztosítására, hogy a fizetések egyidejűleg vagy csak az ügylet bejövő lábának beérkezése után történjenek.Ilyenek például azok az esetek, amikor jelentő dealer a szerződő fél kifizetője, és közvetlen ellenőrzést gyakorol a szerződő fél számlája felett; vagy amikor a jelentő dealer úgy csökkenti a devizaelszámolási kockázatot, hogy mindaddig visszatartja a kimenő kifizetést, amíg a neki járó pénzösszeg meg nem érkezik. |
| **E szakasz – Bruttó elszámolás** |
| 5) Bruttó, kétoldalú alapon elszámolt ügyletek [bruttó] | Teljes bruttó összeg, amelyet egy megfelelő PvP-rendszeren kívül (B szakasz), és nem valamely elszámolási módszerrel (C vagy D szakasz) teljesítettek.Az (5) bruttó értékének várhatóan meg kell egyeznie a rákövetkező bruttó szakaszok összegével (5 = 5a + 5b).Megjegyzés: A megfelelő PvP-rendszer az a PvP-rendszer, amelyben az Ön cége (mint a Jelentő dealer) közvetett vagy közvetlen tag. |
| a) o/w ügyletek, amelyek alkalmasak a megfelelő PvP-rendszerekben történő kiegyenlítésre, amelyeket azonban bruttó, kétoldalú alapon (bruttó) számolnak el. | Az ügyleteket PvP-képes devizapárban, vagy termékben, és olyan szerződő féllel kell megkötni, aki közvetlen vagy közvetett tagja a megfelelő PvP-rendszernek. |
| b) o/w ügyletek, amelyek nem alkalmasak egy megfelelő PvP-rendszerben történő elszámolásra, és amelyeket bruttó, kétoldalú alapon (bruttó) számolnak el. | Bruttó összeg, amely nem számolható el PvP-rendszerben. Megjegyzés: Az 5(b) pontnak azoknak az elszámolt ügyleteknek a valós értékét kell tükröznie, amelyek nem alkalmasak a megfelelő PvP-rendszerekben történő elszámolásra. Az 5. szakasz b) (i-iii) pontjai nem zárják ki kölcsönösen egymást. Az ügyleteket ezért, adott esetben, külön-külön, az (i–iii) szakaszokban lehet és kell jelenteni úgy, hogy az 5b(i) + 5b(ii) + 5b(iii) ne legyen egyenlő az 5b-vel.Például egy olyan szerződő féllel kötött, napon belüli USD/CNH kereskedést az 5bi és az 5bii alatt kell rögzíteni, aki a CLS-nek közvetlen tagja. |
| i) o/w devizapár, amely nem PvP-képes (bruttó) | A tranzakcióban olyan devizapár szerepelt, amely nem volt kiegyenlíthető a megfelelő PvP-rendszerekben (azaz olyan rendszerekben, amelyeknek az Ön intézménye is tagja)Megjegyzés: Az 5. szakasz b) (i-iii) pontjai nem zárják ki kölcsönösen egymást. Az ügyleteket ezért, adott esetben, külön-külön, az (i–iii) szakaszokban lehet és kell jelenteni úgy, hogy az 5b(i) + 5b(ii) + 5b(iii) ne legyen egyenlő az 5b-vel. |
| ii) o/w kereskedéstípus, amelyik nem alkalmas a megfelelő PvP-rendszerekben történő elszámolásra (bruttó) | A szakasz azokat a napon belüli elszámolású ügyleteket tartalmazza, amelyek nem alkalmasak a megfelelő rendszerekben történő elszámolásra. Nem tartozik ide a devizapárok rendszeralkalmatlansága, amellyel az 5b(i) foglalkozik.Megjegyzés: Az 5. szakasz b) (i-iii) pontjai nem zárják ki kölcsönösen egymást. Az ügyleteket ezért, adott esetben, külön-külön, az (i–iii) szakaszokban lehet és kell jelenteni úgy, hogy az 5b(i) + 5b(ii) + 5b(iii) ne legyen egyenlő az 5b-vel. |
| iii) o/w szerződő fél nem tagja (sem közvetve, sem közvetlenül) a megfelelő PvP-rendszereknek (bruttó) | A szerződő fél nem tagja annak a PvP-rendszereknek, amelyekben az Ön cége (mint a Jelentő dealer) – közvetve vagy közvetlenül – elszámolási tag.Megjegyzés: Az 5. szakasz b) (i-iii) pontjai nem zárják ki kölcsönösen egymást. Az ügyleteket ezért, adott esetben, külön-külön, az (i–iii) szakaszokban lehet és kell jelenteni úgy, hogy az 5b(i) + 5b(ii) + 5b(iii) ne legyen egyenlő az 5b-vel.Megjegyzés: Kérjük, a lehető legpontosabban töltsék ki ezt a részt. Tüntessék fel azokat a kereskedéseket, amelyek esetében: i) tudják, hogy a szerződő fél nem tagja a vonatkozó PvP-rendszereknek, és/vagy ii) az Önök cége nem kötött megállapodást a szerződő féllel a vonatkozó PvP-rendszerben történő elszámolásra. |

## **2. táblázat: Sikertelen kereskedések áprilisban**

|  |  |
| --- | --- |
| Tétel | Megnevezés |
| **F szakasz – Sikertelen (meghiúsult) kereskedések** |
| 1) Azok a kereskedések, amelyek elszámolásának eredeti dátuma a jelentéstételi időszakban volt, de amelyeket nem sikerült kiegyenlíteni a jelentéstételi időszakban (bruttó) | Bármely olyan ügylet, amelyet eredetileg a jelentéstételi időszak alatt kellett volna elszámolni, de ez nem sikerült (például működési problémák miatt). Kizárólag a jelentéstételi időszak végén még nyitott kötésállományokat kell idesorolni. |

1. A korábbi háromévenkénti felmérések eredményei itt találhatók: <https://www.bis.org/stats_triennial_surveys/index.htm>. [↑](#footnote-ref-1)
2. A BIS végzi el az inter-dealer ügyletek duplikált jelentése miatti kiigazítást. [↑](#footnote-ref-2)